Ryktene vil ha det til at verdens mest fantastiske gullskatt fortsatt befinner seg ett eller annet sted i Kjuttaviga. Ingen sjørøvere har klart å finne den, Ikke engang Kaptein Sabeltann som måtte reise tomhendt tilbake fra Kjuttaviga til Det Usynlige Land. «Jeg skal aldri mer tilbake til den spøkelsesbukta», sverget han da Den Sorte Dame satte seil og forsvant ut på Grashavet.